Juan Jesus, contrariat că jucătorul care i-ar fi adresat insulte rasiste a rămas nepedepsit: "Mi-a lăsat un gust amar"
Juan Jesus (Napoli) l-a acuzat pe Francesco Acerbi (Inter Milano) că i-a adresat insulte rasiste, însă Federația Italiană de Fotbal nu l-a sancționat pe cel din urmă din lipsă de dovezi concludente.
Juan Jesus a criticat aspru decizia judecătorului sportiv. Fotbalistul lui Napoli a declarat că este "profund dezamăgit" de verdict, considerând că nu este apărat împotriva rasismului.
Jesus a subliniat că Acerbi și-a cerut scuze după meci, ceea ce contrazice concluzia judecătorului sportiv.
"Nu înțeleg cum vorbe ca 'du-te dracu' negrule, ești doar un negru' pot fi considerată ofensatoare, dar nu discriminatorii", a declarat Jesus. "De ce s-ar fi agitat toată lumea dacă ar fi fost doar o simplă ofensă?"
Jesus, dezamăgit de decizia jucătorilor
Jesus a mai spus că speră ca experiența sa să determine lumea fotbalului să reflecteze mai serios asupra problemei rasismului.
"Am citit cu mare regret decizia judecătorului sportiv. Este o evaluare pe care, deși o respect, o înțeleg cu greu și îmi lasă un gust amar.
Sunt sincer dezamăgit de rezultatul unei situații grave în care singura mea greșeală a fost că am gestionat-o ca un gentleman.
Nu mă simt deloc protejat de această decizie. Sper că această experiență tristă va ajuta lumea fotbalului să reflecteze asupra unei probleme atât de grave și urgente", a mai spus Jesus.
Ce s-a petrecut între Jesus și Acerbi
Pe 17 martie, în timpul meciului, din etapa a 29-a, dintre Inter Milano şi Napoli, Juan Jesus l-a avertizat pe arbitrul partidei că Acerbi i-a adresat o remarcă rasistă. După meci, brazilianul a explicat că adversarul "şi-a dat seama că a mers prea departe" şi şi-a cerut scuze.
A doua zi, Francesco Acerbi, convocat pentru două meciuri amicale pe care Italia urma să le joace în Statele Unite, a părăsit cantonamentul echipei naţionale după ce a oferit versiunea sa asupra faptelor şi a declarat că "nu a avut intenţia de a fi defăimător, denigrator sau rasist".
Urmăriți SPORT.RO și pe Google News